cyanic-selkie/wikianc huggingface dataset:
দ্য ফিফ্‌টি গ্রেটেস্ট কার্টুনস্
দ্য ফিফ্‌টি গ্রেটেস্ট কার্টুনস্: ১,০০০ অ্যানিমেশন পেশাদার কর্তৃক নির্বাচিত অ্যানিমেশন ইতিহাসবিদ জেরি বেকের ১৯৯৪ সালের একটি বই। এটি উত্তর আমেরিকায় তৈরি এবং অন্যান্য উল্লেখযোগ্য কার্টুনের মধ্য থেকে অত্যন্ত বিবেচিত ৫০টি অ্যানিমেটেড স্বল্পদৈর্ঘ্য চলচ্চিত্র সম্পর্কিত নিবন্ধসংবলন। অ্যানিমেশন শিল্পে কর্মরত ১,০০০ জন ব্যক্তির একটি জরিপ অনুযায়ী এই সংকলনের ক্রমবিন্যাস তৈরি হয়েছে।
প্রতিটি কার্টুন ৩০ মিনিট বা তার কম সময়ের সেল অ্যানিমেটেড (ব্যতিক্রম শুধু গার্শি দ্য ডাইনোসর)। নির্বাচিত চলচ্চিত্রের মধ্যে সতেরোটি ওয়ার্নার ব্রাদার্স প্রযোজিত লোনলি টিউনস্ এবং ম্যারি মেলোডিস্ ধারাবাহিক থেকে নেয়া হয়েছে, যার মধ্যে দশটি চাক জোন্স কর্তৃক পরিচালিত হয়েছে। নির্বাচিত কার্টুনের সবগুলোই ১৯৬০ সালের পূর্ব নির্মিত এবং মুক্তিপাপ্ত (ব্যতিক্রম শুধু ১৯৮৫-এর দ্য বিগ স্নিট (#২৫), ১৯৮৮-এর দ্য ক্যট কাম ব্যাক (#৩২), ১৯৬৯-এর বাম্বি মিটস্ গডজিলা (#৩৮), ১৯৮৭-এর দ্য ম্যান হু প্ল্যান্টেড ট্রিস্ (#৪৪), এবং ১৯৭৫-এর কোয়াবিস এ্যট দ্য কোয়াকাডেরো (#৪৬))।
শ্রীলংকায় শিক্ষা
শ্রীলংকায় শিক্ষা দুই সহস্রাব্দের দীর্ঘ ইতিহাস দ্বারা সমৃদ্ধ। শ্রীলংকার সংবিধানে বিনামূল্যে শিক্ষা পাওয়ার অধিকারকে একটি মৌলিক অধিকার হিসাবে আখ্যায়িত করা হয়েছে। শ্রীলংকার জনসংখ্যার বয়স্ক সাক্ষরতার হার ২০২১ সালে ছিলো ১০০%, যা গড় হিসাবে বিশ্ব এবং আঞ্চলিক মানের থেকে উর্ধে।
শ্রীলংকায় শিক্ষা ব্যবস্থা তাদের জাতীয় জীবন ও সংস্কৃতির একটি প্রধান অংশ এবং খ্রিস্টপূর্ব ৫৪৩ সাল থেকে শ্রীলংকায় প্রচলিত শিক্ষা পদ্ধতিটি ১৮দশ শতকের দিকে ব্রিটিশ সাম্রাজ্যে একীকরণের মাধ্যমে আধুনিক ব্যবস্থায় একীভূত করা হয়। বর্তমানে শিক্ষা ব্যবস্থাটি দেশের কেন্দ্রীয় সরকার এবং প্রাদেশিক পরিষদ উভয়েরই নিয়ন্ত্রণাধীন; কেন্দ্রীয় সরকার বিশেষ কিছু দায়িত্ব বহণ করে এবং প্রাদেশিক পরিষদ অন্যান্যগুলির জন্য স্বায়ত্তশাসনের অধীনে দায়িত্ব প্রাপ্ত।
প্রশাসনিক ব্যবস্থাপনা
শ্রীলংকায় বিভিন্ন বয়সী ও স্তরের শিক্ষা ব্যবস্থা পর্যবেক্ষণ, নিয়ন্ত্রণ ও সম্পন্নের জন্য পৃথক পৃথক বিভাগ ও মন্ত্রণালয় নিয়োজিত রয়েছে।
ইতিহাস
শ্রীলংকার শিক্ষা ব্যবস্থার ২,৩০০ বছরেরও বেশি সময়ের প্রাচীন ইতিহাস রয়েছে। এমনটিই বিশ্বাস করা হয়ে থাকে যে, ভারতবর্ষের সম্রাট অশোকের পাঠানো বৌদ্ধ ভিক্ষুদের কাছ থেকে রাজা দেবনামপিয়া টিসার শাসনামলে বৌদ্ধধর্ম প্রচারের কালেই উত্তর ভারত থেকে শ্রীলংকায় সংস্কৃত ভাষার আগমন ঘটে ছিলো। তারপর থেকেই বৌদ্ধ মন্দির এবং ধর্মীয় প্রতিষ্ঠান কেন্দ্রিক একটি শিক্ষা ব্যবস্থা দেশটিতে বিকশিত হতে থাকে, পরবর্তীতে প্রাথমিক (এমনকি বর্তমান সময়েও) এবং উচ্চতর শিক্ষার ক্ষেত্রেও তা প্রসারিত হয়। এই ব্যবস্থার প্রমাণ পাওয়া যায় শ্রীলংকার প্রাচীন ইতিহাস গ্রন্থ মহাবংশ এবং দ্বীপবংশ হতে যেটি খ্রিস্টপূর্ব ৫ম শতাব্দীতে রাজকুমার বিজয় এবং তার অনুগামীদের আগমনের সময় থেকে দ্বীপের ইতিহাসের সাথে সম্পর্কযুক্ত।
দ্বীপে ঔপনিবেশিক শাসন সম্প্রসারণের প্রারম্ভে প্রথমে উপকূলীয় এলাকায় এবং পরবর্তীতে অভ্যন্তর ভাগে খ্রিস্টীয় মিশনারি দলগুলি শিক্ষা ব্যবস্থায় সক্রিয় হয়ে ওঠে। অ্যাংগোলিক চার্চ সরকারি বিদ্যালয় ও শিক্ষায় একচেটিয়া কর্তৃৃৃত্ব বিস্তার করে যা ব্রিটিশ প্রশাসন কর্তৃক প্রতিষ্ঠিত কোলব্রুক কমিশনের সুপারিশ বাস্তবায়নের মাধ্যমে অবসান ঘটানো হয়।
১৮৩৬ সালে কোলব্রুক কমিশনের সুপারিশের ভিত্তিতে ব্রিটিশ সরকার কর্তৃক সরকারি স্কুলগুলির জন্য একটি নির্ধারিত শিক্ষা ব্যবস্থা চালু করা হয়। এটিকে দ্বীপটিতে সরকারি স্কুল পদ্ধতির প্রারম্ভ হিসেবে বিবেচনা করা হয়। এটি কলম্বোর রয়্যাল কলেজ (সাবেক কলম্বো একাডেমী) প্রতিষ্ঠার মাধ্যমে শুরু হয় এবং ব্রিটিশরা ঔপনিবেশিক যুগে অসংখ্য এক লৈঙ্গিক বিদ্যালয় গঠনের দ্বারা সম্প্রসারিত করে।
শিক্ষা পদ্ধতি
শ্রীলংকার শিক্ষা পদ্ধতির সংগঠন কাঠামো পাঁচ স্তর বিশিষ্টঃ প্রাথমিক, নিম্ন মাধ্যমিক, উচ্চ মাধ্যমিক, কলেজ এবং উচ্চ পর্যায়।
বাতনা, আলজেরিয়া
বাতনা (باتنة) আলজেরিয়ার বাতনা প্রদেশের প্রধান শহর। ২০০৮ সালের আদমশুমারী অনুযায়ী এ শহরের জনসংখ্যা ২৯০,৬৪৫ জন। এটি আলজেরিয়ার পঞ্চম বৃহত্তম শহর। এটি চাউই অঞ্চলের অন্যতম একটি প্রধান শহরও। একে অরেস -এর রাজধানীও বলা হয়ে থাকে।
ইতিহাস
প্রধান সাহারা রাস্তার জন্য একটি স্থায়ীভাবে সুরক্ষিত প্রবেশ দ্বার তৈরি করার জন্য একটি কৌশলগত মিশন নিয়ে, শহরের প্রথম প্রকৃত ভিত্তি (একটি সামরিক শিবির) ১৮৪৪ সালে একটি ফরাসি গ্যারিসন কর্তৃক নির্মিত হয়।
বাটনার ভৌগোলিক অবস্থান অ্যাটলাস পর্বতমালার মধ্য দিয়ে একটি প্রাকৃতিক গ্যাপ বা বিরতি তৈরি করেছে। রোমানরা তাদের প্রাথমিক আক্রমণের পর্যায়ে এই পথটি শনাক্ত করতে পারেনি।
প্রাচীন শহর টিমগাদ এবং ল্যাম্বিজ খ্রিস্টপূর্ব প্রথম শতাব্দীর কাছাকাছি নির্মিত। রোমানরা যে এই অঞ্চলের বাণিজ্যিক নিয়ন্ত্রণ নিয়েছিল এটি তার জলন্ত উদাহরণ।
আলজেরিয়ার বাতনা বিপ্লবের স্বাক্ষর ও ঘোষণা
শহরের অধিবাসীরা উপনিবেশের শুরুতে ফরাসি কর্তৃপক্ষের বিরুদ্ধে বিদ্রোহ করে। এরপর তারা ফরাসি ঔপনিবেশিকতার বিরুদ্ধে আলজেরীয় বিপ্লব সংগঠিত করে।
প্রথম বাতনিরা মেসালি হাদজ (পিপিপি) মেনে চলে, যেমন উলেমাবেন বাদি এবং মুভমেন্ট ফর দ্য মুভমেন্ট অফ ডেমোক্রেটিক ফ্রিডমস (এমটিএলডি) একসাথে ২২, জুন, ১৯৫৪ তারিখে মহান ঐতিহাসিক একটি শীর্ষ সম্মেলনের আয়োজন করে।
বোমা হামলা
৬ সেপ্টেম্বর, ২০০৭ তারিখে বাতনা আল-কায়েদার এক ব্যাপক আত্মঘাতী বোমা হামলা প্রত্যক্ষ করে। আলজেরিয়ার প্রেসিডেন্ট আব্দেল আজিজ বুতেফ্লিকার সফরের কিছুক্ষণ আগের এই বোমা হামলার ফলে প্রায় ১৫-২০ জন নিহত হয় এবং ১০৭ জন আহত হয়। এসময় বোমা হামলাকারী প্রেসিডেন্টকে দেখার জন্য অপেক্ষমাণ জনতার মধ্যে লুকিয়ে ছিল। জাতিসংঘের নিরাপত্তা পরিষদ এই বোমা হামলার নিন্দা জানিয়েছে।
জলবায়ু
অরেস পর্বতমালায় (অ্যাটলাস পর্বতমালার অংশ), সমুদ্রপৃষ্ঠ থেকে ১,০৪৮ মিটার (৩,৪৩৮ ফুট) উপরে অবস্থিত বাতনায় ভূমধ্যসাগরীয় জলবায়ুর প্রভাবের সাথে একটি শীতল আধা-শুষ্ক জলবায়ু (কোপেন জলবায়ু শ্রেণীবিভাগ BSk) রয়েছে। এবং এখানে গড় বার্ষিক বৃষ্টিপাত হচ্ছে ৩২৬ মিলিমিটার (১২.৮ ইঞ্চি)। এর গ্রীষ্মকাল মাঝারি গরম (সাহারা মান অনুযায়ী) এবং শুষ্ক। শীতকাল শীতল ও আর্দ্র থাকে এবং তুষারপাতের সম্ভাবনাও থাকে।
অনুপম সরকার
অনুপম সরকার (জন্ম ২৬ এপ্রিল ১৯৮৫) একজন ভারতীয় ফুটবলার, যিনি কলকাতা ফুটবল লীগের মহামেডানের হয়ে একজন রক্ষণভাগের খেলোয়াড় হিসেবে খেলেন।
ক্লাবের কর্মজীবন
অনুপম ২০০৪ সালে ইস্টবেঙ্গলের সাথে তার পেশাদার ফুটবল ক্যারিয়ার শুরু করেন। তিনি পশ্চিমবঙ্গ ফুটবল দলেরও অধিনায়ক ছিলেন, যেটি জাতীয় ফুটবল চ্যাম্পিয়নশিপে (সন্তোষ ট্রফি) পশ্চিমবঙ্গ রাজ্যের প্রতিনিধিত্ব করে। তিনি তার দলের সাথে ২০১০ সংস্করণের সন্তোষ ট্রফি জিতেছিলেন। তিনিস্পোর্টিং ক্লাব ইস্টবেঙ্গল এবং মোহামেডান স্পোর্টিং ক্লাবের হয়েও খেলেছেন।
২০১২ সালে, সরকার ডাচম্যান ইলকো শ্যাটোরি দ্বারা পরিচালিত ইউনাইটেড স্পোর্টস ক্লাবের সাথে স্বাক্ষর করেন। আই-লিগে, তারা সদ্য উন্নীত ইউনাইটেড সিকিমের বিরুদ্ধে ১০-১ ব্যবধানে বিশাল জয় পান। ২০১৩ সালের ২০ মার্চে তিনি দলের হয়ে তার প্রথম এবং একমাত্র কাপ জিতেন যখন ইউনাইটেড স্পোর্টস ক্লাব আইএফএ শিল্ডের ফাইনালে রন্টি মার্টিন্সের গোলে ইস্টবেঙ্গলকে ১-০ গোলে পরাজিত করে। আই-লীগের পরের মৌসুমে, তারা এয়ার ইন্ডিয়া এফসিকে ৫-১ ব্যবধানে পরাজিত করেন এবং শেষ পর্যন্ত ২০১২-১৩ সালের অভিযান শেষ করে ইউনাইটেড স্পোর্টস ক্লাবকে ৪৪ পয়েন্ট নিয়ে চতুর্থ স্থানে নিয়ে যান।
২০১৫ সালের ১৭ ফেব্রুয়ারী, সরকার চার মাসের জন্য লোনে এফসি অ্যাডেলি বাতুমির অংশ জর্জিয়ান এরভনুলি লিগা ২-তে যোগদান করেন।
সরকার ২০১৫ সালের ২১ মার্চে FC STU Tbilisi-এর বিরুদ্ধে ৬-০ জয়ের মাধ্যমে তার এফসি অ্যাডেলিতে অভিষেক হন। এই উপস্থিতির ফলে সরকার ভারতীয় ফুটবলারদের একটি নির্বাচিত দলে (যারা বিদেশে খেলেছে) যোগ দেওয়ার সুযোগ পান।
২০১৬ সালের ২রা আগস্টে ঘোষণা করা হয় যে, সরকার কলকাতা ফুটবল লিগের মোহামেডানের হয়ে খেলবেন।
আন্তর্জাতিক কর্মজীবন
সরকার ২০০৭ এএফসি এশিয়ান কাপ যোগ্যতা বাছাই পর্বে ২০০৬ সালের ১৬ আগস্টে গ্রুপ-এ-তে সৌদি আরবের বিপক্ষে তাদের ৩-০ ব্যবধানে পরাজয়ের জন্য ভারতের হয়ে তিনি সিনিয়র আন্তর্জাতিক অভিষেক হন।
অর্জন
ইউনাইটেড স্পোর্টস ক্লাব
অভিস্রবণ সহগ
মোলালিটি b ভিত্তিক অভিস্রবণ সহগ নিম্নরূপে সংজ্ঞায়িত:
এবং মোল ভগ্নাংশের ভিত্তিতে:
যেখানে \mu_A^* হল বিশুদ্ধ দ্রাবকের রাসায়নিক বিভব এবং \mu_A হল দ্রবণে দ্রাবকের বিভব, MA হল এর মোলার ভর, xA এর মোল ভগ্নাংশ, R হল গ্যাস ধ্রুবক এবং T হল কেলভিন এককে তাপমাত্রা পরবর্তী অভিস্রবণ সহগকে অনেক সময় মূলদীয় অভিস্রবণ সহগ বলা হয়। দুই সংজ্ঞাদ্বারা প্রাপ্ত মান ভিন্ন, কিন্তু যেহেতু
তাই এই দুইটি সংজ্ঞা একইরকম, এবং মূলত উভয়ক্ষেত্রেই ঘনমাত্রা শূন্যের কাছাকাছি গেলে তারা ১-এর কাছাকাছি পৌঁছায়।
অন্যান্য পরিমাপকের সাথে সম্পর্ক
একক দ্রবের দ্রবণে মোলালিটি ভিত্তিক অভিস্রবণ সহগ এবং দ্রবের ক্রিয়া সহগ অতিরিক্ত গিবস মুক্ত শক্তি G^E এর সাথে নিম্নোক্ত সম্পর্কের দ্বারা যুক্ত:
এবং এ কারণে তাদের মধ্যে একটি ব্যবকলনীয় সম্পর্ক রয়েছে (তাপমাত্রা এবং চাপকে ধ্রুব ধরে):
আয়নিক দ্রবণে ডিবাই-হাকেল তত্ত্ব অনুযায়ী, এর সাপেক্ষে অসীমতটবিশিষ্ট বা অ্যাসিমটোটিক, যেখানে I হল আয়নিক সামর্থ্য এবং A হল ডিবাই-হাকেল ধ্রুবক (যা ২৫°সে তাপমাত্রা পানির জন্য ১.১৭)। এর মানে অন্তত কম ঘনমাত্রায় দ্রাবকের বাষ্পীয়চাপ রাউল্টের সূত্র দ্বারা প্রাপ্ত মানের চেয়ে বেশি হবে। উদাহরণস্বরূপ, ম্যাগনেসিয়াম ক্লোরাইড দ্রবণের ক্ষেত্রে, এর বাষ্প চাপ রাউল্টের সূত্র দ্বারা ব্যাখ্যা করা মানের চেয়ে কিছুটা বেশি হয়, প্রায় 0.৭ মোল/কেজি ঘনমাত্রা পর্যন্ত, এরপরে বাষ্পচাপের মান রাউল্টের সূত্র দ্বারা ব্যাখ্যা করা মানের চেয়ে কম হয়।
জলীয় দ্রবণের ক্ষেত্রে, পিটজার সমীকরণ দ্বারা তত্ত্বীয়ভাবে অভিস্রবণ সহগ নির্ণয় করা যায়। or TCPC model.
আজারবাইজান টেকনিক্যাল বিশ্ববিদ্যালয়
আজারবাইজান টেকনিক্যাল বিশ্ববিদ্যালয় (Azərbaycan Texniki Universiteti; Azerbaijan Technical University) আজারবাইজানের রাজধানী বাকুতে অবস্থিত একটি পাবলিক বিশ্ববিদ্যালয়। একে সংক্ষেপে AzTU বলা হয়ে থাকে। এটি একটি বিশেষায়িত প্রকৌশল বিশ্ববিদ্যালয়। এ বিশ্ববিদ্যালয়টির ঌটি স্কুল ও ৫৪টি ডিপার্টমেন্টে ৮৮৪ জন ফ্যাকাল্টি মেম্বার কর্মরত আছেন। শিক্ষার্থী সংখ্যা প্রায় ৬৫০০।
ইতিহাস
১৯২০ সালের ১৪ নভেম্বর সোভিয়েত ইউনিয়ন সরকার সিদ্ধান্ত নেয় যে, আগের কারিগরি বিদ্যালয় "বাকু পলিটেকনিক" বন্ধ করে দেওয়া হবে এবং এর পরিবর্তে বাকু পলিটেকনিক ইনস্টিটিউট প্রতিষ্ঠা করা হবে। সে সিদ্ধান্ত অনুযায়ী প্রতিষ্ঠিত এ নতুন প্রতিষ্ঠানটি কৃষি, সিভিল ইঞ্জিনিয়ারিং, ইলেক্ট্রো মেকানিক্যাল ইঞ্জিনিয়ারিং, অর্থনীতি ও তেল সংক্রান্ত বিষয় সমূহের উপর গুরুত্বারোপ করে। ১৯২৩ সালে প্রতিষ্ঠানটি এর নাম পরিবর্তন করে "আজারবাইজান পলিটেকনিক ইনস্টিটিউট" নাম ধারণ করে। ১৯২৯ সালের মার্চ মাসে আজারবাইজান কমিউনিস্ট পার্টির সরকার এ প্রতিষ্ঠানটি থেকে ৩টি পৃথক স্বাধীন স্কুল প্রতিষ্ঠা করার সিদ্ধান্ত নেয় যারা যথাক্রমে কৃষি, অর্থনীতি ও তেল সংক্রান্ত বিষয় নিয়ে পাঠ দান করবে।
যাইহোক, পরবর্তীতে তেল সংক্রান্ত বিষয় সমূহের বাইরেও প্রকৌশলীদের চাহিদা বৃদ্ধি পাওয়ায় প্রতিষ্ঠানটি এর কারিকুলামে বড় পরিবর্তন আনে এবং সেইসাথে এর নামও পরিবর্তন করা হয়। ১৯৩৪ সালে এ প্রতিষ্ঠানের নাম রাখা হয় আজারবাইজান ইন্ডাস্ট্রিয়াল ইনস্টিটিউট (এ জেট.আই.আই.) যখন এটি সিভিল ইঞ্জিনিয়ারিং এর সাথে সমন্বিত হয়। দ্বিতীয় বিশ্বযুদ্ধ সোভিয়েত ইউনিয়নকে ক্ষতিগ্রস্ত করে। এ সময় প্রতিষ্ঠানটি টিকে থাকার জন্য চেষ্টা চালিয়ে যায়।
১৯৫০ সালে সরকার পৃথক আজারবাইজান পলিটেকনিক ইনস্টিটিউট (এ জেট.পি.আই.) গঠন করে এবং পেট্রোরাসায়নিক নয় এমন বিষয়গুলো এ প্রতিষ্ঠানে স্থানান্তর করে যাতে আজারবাইজান ইন্ডাস্ট্রিয়াল ইনস্টিটিউট (এজেট.আই.আই.) তেল সংক্রান্ত (পেট্রোরাসায়নিক) বিষয়সমূহের প্রতি গুরুত্ব দিতে পারে (এটি পর্যায়ক্রমে আজারবাইজান স্টেট অয়েল একাডেমিতে রূপান্তরিত হয়।) ১৯৭০ সালে গানজায় আজারবাইজান পলিটেকনিক ইনস্টিটিউট এর শাখা স্থাপন করা হয়।
১৯৯৩ সালে আজারবাইজান পলিটেকনিক ইনস্টিটিউটকে বিশ্ববিদ্যালয় হিসেবে ঘোষণা করা হয় এবং এর নামকরণ করা হয় আজারবাইজান টেকনিক্যাল বিশ্ববিদ্যালয়।
তড়িৎ প্রকৌশল ও শক্তি প্রকৌশল
এ অনুষদটি ১৯৬৪ সালে প্রতিষ্ঠিত হয়। এতে ৪টি বিভাগ (Department) রয়েছে। এগুলো হলো:
মাহির বাশিরভ এ অনুষদের ডিন হিসেবে দায়িত্ব পালন করছেন।
ট্রান্সপোর্ট
এ অনুষদটি ১৯৫০ সালে প্রতিষ্ঠিত হয়। তখন এর নাম ছিল যন্ত্র প্রকৌশল। পরবর্তীতে ২০০১ সালে এটি বর্তমান নাম ধারণ করে। এ অনুষদের ডিন হিসেবে দায়িত্ব পালন করছেন ফাজিল আবদুল আজিম হাসানভ।
প্রযুক্তিগত যন্ত্র প্রকৌশল
এ অনুষদটি ১৯৮৬ সালে প্রতিষ্ঠিত হয়। এতে ৫টি ডিপার্টমেন্ট আছে। এগুলো হলো: আমিরভ ফারিজ এ অনুষদের ডিন হিসেবে দায়িত্ব পালন করছেন।
বেতার প্রকৌশল ও যোগাযোগ
১৯৬০ সালে ইলেক্ট্রোটেকনিক্যাল অনুষদ নামে প্রতিষ্ঠিত হয়। এ অনুষদের অধীনে ২টি ডিপার্টমেন্ট আছে: এ অনুষদের বর্তমান ডিন আলশিদ হাসানভ।
ধাতুবিদ্যা
এ অনুষদটি ১৯৬৪ সালের ফেব্রুয়ারি মাসে প্রতিষ্ঠিত হয়। এর অধীনে ৪টি ডিপার্টমেন্ট রয়েছে।
আন্তর্জাতিক ছাত্রদের জন্য ডিন-এর অফিস
এ অনুষদটির প্রশিক্ষণের উদ্দেশ্য হলো বিদেশ থেকে আগতদের প্রশিক্ষিত করা। ১৯৭৮ সালে এটি প্রতিষ্ঠিত হয়।
অটোমেশন ও কম্পিউটার প্রযুক্তি
১৯৬০ সালে এ অনুষদটি প্রতিষ্ঠিত হয়। বর্তমানে এর অধীনে ৬টি ডিপার্টমেন্ট আছে। এগুলো হলো:
সালফার ট্রাইঅক্সাইড
থাম্ব থাম্ব সালফার ট্রাইঅক্সাইড একটি রাসায়নিক পদার্থ যার ফর্মুলা হলো SO3। গ্যাসীয় অবস্থায়, এই রাসায়নিক পদার্থটি একটি উল্লেখযোগ্য দূষণকারী, যা এসিড বৃষ্টির মূল এজেন্ট। বাণিজ্যিক ভিত্তিতে প্রস্তুতের ক্ষেত্রে এটি সালফিউরিক অ্যাসিড তৈরির পূর্বের অবস্থা হিসাবে পাওয়া যায়।
আণবিক কাঠামো এবং বন্ধন
ইলেকট্রন-গণনার প্রথাগত পদ্ধতি অনুসারে, সালফারের পরমাণুতে অক্সিডেশন পর্যায়ে রয়েছে +৬ এবং এর ফরমাল চার্জ রয়েছে +২। লুইস কাঠামোটিতে রয়েছে সালফার (S) = অক্সিজেনের (O) ডাবল বন্ড এবং দুটি ডেটিভ বন্ড রয়েছে সালফার (S) - অক্সিজেনের (O)  ডি-অরবিটাল ব্যবহার না করে।
গ্যাসীয় সালফার ট্রাইঅক্সাইডের কোন বৈদ্যুতিক ডাইপোলার মোমেন্ট নেই। এটি সালফার (S) - অক্সিজেনের (O) বন্ডের মধ্যে থাকা ১২০ ডিগ্রি কোণের কারণে তৈরি হয়েছে।
কঠিন SO3 এর গাঠনিক কাঠামো
যদি SO3 কে ২৭ °সে উপরে ঘনীভূত করা হয়, তাহলে α-SO3 গঠিত হয়, যার মেল্টিং পয়েন্ট হল ৬২.৩ °সে। α-SO3 দেখতে ফাইবারের মত হয়ে থাকে। কাঠামোগত ভাবে, এটি হল একটি পলিমার [S(=O)2(μ-O)]n। এই পলিমারের প্রতিটি প্রান্ত একটি হাইড্রক্সিল (OH) গোষ্ঠীর সাথে যুক্ত থাকে। β-SO3, আলফা ফর্মের মতই, এটি দেখতে ফাইবারের মত কিন্তু এর আণবিক ওজন ভিন্ন হয়ে থাকে, এতে একটি হাইড্রক্সিল-যুক্ত পলিমার থাকে, কিন্তু এর মেল্টিং পয়েন্ট হয় ৩২.৫ °সে। উভয় গামা ও বিটা ফর্ম মেটাস্ট্যাবল হয়ে থাকে, অর্থাৎ পর্যাপ্ত সময় দেয়া হলে এগুলো স্থিতিশীল আলফা ফর্মে রূপান্তরিত হবে। এই রূপান্তরটি ঘটে পানির উপস্থিতি থাকার কারণে।
একই সমান তাপমাত্রায় কঠিন SO3 এর আপেক্ষিক বাষ্পের চাপের মানের পার্থক্য হল আলফা < বিটা < গামা, এই মান এগুলোর আপেক্ষিক আণবিক ওজনকে চিহ্নিত করে। তরল সালফার ট্রাই অক্সাইডের বাষ্পের চাপ সুস্থিত থাকে এর গামা ফর্মের সাথে। সুতরাং একটি α-SO3 এর ক্রিস্টালকে তার গলনাঙ্কের তাপমাত্রায় উত্তপ্ত করা হলে হঠাৎ বাষ্পের চাপ বৃদ্ধি পাবে, এটা এতটাই শক্তিশালী যে গ্লাসের পাত্রে এটিকে উত্তপ্ত করা হচ্ছে সেটি ভেঙ্গে ফেলতে পারবে। এই প্রভাবটিকে বলে হয় "আলফা বিস্ফোরণ"।
SO3 হল প্রখররূপে হাইড্রোস্কোপিক। হাইড্রেশনের হলে উৎপন্ন তাপ সালফার ট্রাই অক্সাইডের (SO3) ও কাঠ বা তুলোর মিশ্রণে আগুন ধরাতে যথেষ্ট। এই সকল ক্ষেত্রে, SO3 ডিহাইড্রেড করে ঐ সকল কার্বোহাইড্রেটকে।
রাসায়নিক বিক্রিয়া
SO3 হল H2SO4 এর এনহাইড্রেড। ফলে, নিম্ন লিখিত রাসায়নিক বিক্রিয়াটি ঘটে: বিক্রিয়াটি ঘটে একই সাথে দ্রুততার সাথে ও এক্সোথার্মিক ভাবে, যা বানিজিক ভিত্তিতে বৃহৎ আকারে উৎপাদনের জন্য খুবই ভয়ঙ্কর। ৩৪০ °সে বা এর উপরে সালফিউরিক এসিড, সালফার ট্রাই অক্সাইড ও পানি একই সাথে তাৎপর্যপূর্ণ ভাবে ঘনিভূত আকারে সাম্যাবস্থায় থাকে।
সালফার ট্রাই অক্সাইড একই সাথে সালফার ডাই ক্লোরাইডের সাথে বিক্রিয়া করে একটি প্রয়োজনীয় রিয়েজেন্ট থিনাইল ক্লোরাইড উৎপন্ন করে। SO3 হল একটি শক্তিশালী লুইস এসিড যা সহজেই তৈরি করে ক্রিস্টালাইন কমপ্লেক্স প্রিডিন, ডাইঅক্সেন ও ট্রাইমিথাইলমাইনের সাথে। এই সকল যৌগ ব্যবহৃত হয় সালফোনেটিং এজেন্ট রূপে।
প্রস্তুতি
বাম|থাম্ব|পরীক্ষার মাধ্যমে দেখানো হচ্ছে সালফার পুড়ান হচ্ছে অক্সিজেনের উপস্থিতিতে। প্রবাহ-চেম্বারের সাথে গ্যাস ওয়াশিং-বোতল (যা ভর্তি রয়েছে মিথাইল অরেঞ্জের মিশ্রণ দিয়ে) সংযুক্ত করে ব্যবহার করা হচ্ছে। ফলাফল স্বরূপ সালফার ডাই অক্সাইড (SO2) উৎপন্ন হয় কিছু সালফার ট্রাই অক্সাইড (SO3) সহ। গ্যাস-ওয়াশিং বোতলের ভেতর যে "বাষ্পের কুয়াশা" দেখা যায় সেটি আসলে, বিক্রিয়ায় উৎপন্ন সালফিউরিক এসিডের কুয়াশা। এই পরীক্ষণের পরিকল্পনা ও বাস্তবায়ন করেন মারিনা স্টোজানভস্কা, মিহা বুকলেস্কি এবং ভ্লাদিমির পেট্ররুসেস্কি, রসায়ন বিভাগ, এফএনএসএম, [[এসএস সিরিল এবং মেথডিয়াস ইউনিভার্সিটি অফ স্কোপজে|এসএস সিরিল এবং মেথডিয়াস ইউনিভার্সিটি, স্কোপজে, ম্যাসেডোনিয়া। ]] সালফার ট্রাই অক্সাইড পরীক্ষাগারে প্রস্তুত করা হয় সোডিয়াম বাই সালফেটের দুই ধাপের পাইরোলাইসিসের মাধ্যমে। সোডিয়াম পাইরোফস্ফেট উৎপন্ন হয় এই দুই ধাপের মধ্যবর্তী ধাপে। কিন্তু অপরদিকে পটাশিয়াম সালফেট (KHSO4) একই ধরনের রাসায়নিক বিক্রিয়া করে না।
বাণিজ্যিক ভাবে SO3 তৈরি করা হয় সংযোগ প্রক্রিয়ায়। সালফার ডাই অক্সাইড (SO2), যা তৈরি করা হয় সালফার বা আয়রন প্যারাইট (লোহার সালফেট আকরিক) কে পুড়িয়ে। যা পরবর্তিতে বিশুদ্ধ করা হয় ইলেক্ট্রোস্ট্যাটিক অধঃক্ষেপ প্রক্রিয়ায়, এরপর এটিকে অক্সিডাইজড করা হয় বায়ুর অক্সিজেনের সংস্পর্শে নিয়ে এসে প্রায় ৪০০ থেকে ৬০০ °সে তাপমাত্রায় ক্যাটালিষ্টের উপস্থিতিতে। একটি সাধারণত ব্যবহৃত ক্যাটালিষ্ট হল ভেনাডিয়াম পেন্টাঅক্সাইড (V2O5) যার সাথে উত্তেজক হিসাবে উপস্থিত থাকে পটাশিয়াম অক্সাইড (K2O) একই সাথে সহযোগী হিসাবে ব্যবহৃত হয় ডায়াটোমাইট বা সিলিকা। ক্যাটালিষ্ট হিসাবে প্লাটিনামও বেশ ভাল কাজ করে কিন্তু এটি অনেক দামী এবং ইম্পিউরিটি দ্বারা সহজেই অব্যবহার্য (দ্রুত কার্যকর) হয়ে ওঠে।
ব্যবহার
সালফার ট্রাইঅক্সাইড সালফেনেশন বিক্রিয়ার ক্ষেত্রে একটি অপরিহার্য বিকারক। এই বিক্রিয়াগুলো ডিটারজেন্ট, ডাই এবং ফার্মাসিউটিক্যালসের ইন্ডাস্ট্রির জন্য গুরুত্ব বহন করে। সালফার ট্রাইঅক্সাইড উৎপাদন করা হয় সালফিউরিক এসিড থেকে বা এই এসিড উৎপাদনে ব্যবহৃত হয়।
সতর্কতা
থাম্ব|γ-SO3 অনুর [[বল ও স্টিক মডেল]] সালফার ট্রাইঅক্সাইড শ্বাসনালি এবং অন্ত্র উভয়ে মারাত্মক জ্বালা সৃষ্টি করতে পারে কারণ এটি প্রকৃতিগত ভাবে অত্যন্ত ক্ষয়কারী এবং পানিশোষনকারী হয়ে থাকে। সালফার ট্রাইঅক্সাইড অত্যন্ত সতর্কতার সাথে পরিচালনা করা উচিত কারণ এটি পানির সাথে তীব্রতার সাথে বিক্রিয়া করে এবং অত্যন্ত ক্ষয়কারী সালফিউরিক এসিড উৎপাদন করে।
বক্ষবন্ধনীর ইতিহাস
ডান|থাম্ব|393x393পিক্সেল| বডিস (ফরাসি: brassière) দ্বারা বক্ষ সমর্থন। ১৯০০ থাম্ব|300x300পিক্সেল| রোমান মহিলারা খেলাধুলার সময় ব্রেস্ট ব্যান্ড পরা। উইনারের রাজ্যাভিষেক মোজাইক (ওরফে 'বিকিনি মোজাইক'), ভিলা রোমানা দেল ক্যাসেল, পিয়াজা আরমেরিনা, সিসিলি, চতুর্থ শতাব্দী খ্রি. বক্ষবন্ধনীর ইতিহাস (ব্রেসিয়েরস; বিভিন্নভাবে উচ্চারিত) ফ্যাশনের বিবর্তন এবং নারীদেহের পরিবর্তনশীল দৃষ্টিভঙ্গি সহ মহিলাদের অবস্থার সামাজিক ইতিহাসের সাথে অঙ্গাঙ্গীভাবে জড়িত।
ইতিহাস জুড়ে মহিলারা তাদের স্তনের চেহারা সমর্থন, আবরণ, সংযত, প্রকাশ বা পরিবর্তন করতে বিভিন্ন ধরনের পোশাক এবং ডিভাইস ব্যবহার করেছে। মিনোয়ান সভ্যতার মহিলা ক্রীড়াবিদদের শিল্পে বক্ষবন্ধনী বা বিকিনির মতো পোশাকগুলি চিত্রিত হয়েছে। আনু. খ্রিস্টপূর্ব ১৪ শতকের এমন কিছু প্রমাণ রয়েছে যে সুপারিশ করে যে এমনকি গ্রিকো-রোমান যুগ থেকেও মহিলারা স্তনকে সমর্থন করার উদ্দেশ্যে বিশেষ ব্রা-এর মতো পোশাক তৈরি করেছিলেন। খ্রিস্টীয় ১৪ শতকের মধ্যে ইউরোপে প্রাক-ব্রা বিকাশের পথে ছিল এবং আনুমানিক ১৬ শতকের পর থেকে পশ্চিমা বিশ্বের ধনী মহিলাদের অন্তর্বাসে কাঁচুলির আধিপত্য ছিল। কাঁচুলির দৈর্ঘ্য কোনটার ছোট ছিল, যা শুধুমাত্র আবক্ষ সমর্থন করে, লম্বা ছিল যা কোমরের আকার দিতেও ব্যবহৃত হত। ১৯ শতকের শেষভাগে, মহিলারা বিভিন্ন বিকল্প নিয়ে পরীক্ষা-নিরীক্ষা করে যেমন কাঁচুলিটিকেকোমরে বিভক্ত করে - নীচের অংশ নীচের ধড়ের জন্য আকৃতি দেওয়ার জন্য এবং উপরের অংশটিকে কাঁধ থেকে ঝুলিয়ে রাখা হয়।
২০ শতকের গোড়ার দিকে, সমসাময়িক ব্রা-এর মতো আরও ঘনিষ্ঠ পোশাকের আবির্ভাব ঘটে, যদিও ১৯৩০-এর দশক পর্যন্ত বড় আকারের বাণিজ্যিক উৎপাদন ঘটেনি। তারপর থেকে ব্রা কাঁচুলি প্রতিস্থাপন করে (যদিও কিছু মহিলা ক্যামিসোল পছন্দ করেন) এবং কিছু, পাশাপাশি, এগুলো ছাড়াই চলে। প্রথম বিশ্বযুদ্ধের ধাতব ঘাটতির কারনে কাঁচুলির সমাপ্তি ঘটে। যুদ্ধ শেষ হওয়ার পর, ইউরোপ এবং উত্তর আমেরিকার বেশিরভাগ ফ্যাশন-সচেতন মহিলারা ব্রা পরতেন। সেখান থেকে এশিয়া, আফ্রিকা এবং লাতিন আমেরিকার নারীরা ব্রা গ্রহণ করে।
চৌধুরী আবিদ রাজা
চৌধুরী আবিদ রাজা গুজ্জর (জন্ম ২ সেপ্টেম্বর ১৯৭২) তিনি একজন পাকিস্তানি রাজনীতিবিদ। তিনি আগস্ট ২০১৮ সালে পাকিস্তানের জাতীয় পরিষদের সদস্য হন। তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য ছিলেন। পারিবারিক কলহ বা ইসলামপন্থী জঙ্গিবাদের সাথে তার যোগসূত্রের বিষয়ে সমালোচনা সত্ত্বেও, তিনি তার রাজনীতির পরিষ্কার ব্র্যান্ডের জন্য সুপরিচিত হয়েছেন।
প্রাথমিক জীবন
তিনি ২শে সেপ্টেম্বর ১৯৭২ সালে গুজরাত জেলার খারিয়ানের কোটলা আরব আলী খানে জন্মগ্রহণ করেন। তাঁর পিতা ৬০-এর দশকে ইউসি কোটলার চেয়ারম্যান নির্বাচিত হন। তাঁর পরিবার স্থানীয় রাজনীতিতে সুপরিচিত।
জঙ্গি রাজনীতি
গুজরাতের নিজাম, একটি পারিবারিক প্রতিদ্বন্দ্বী ও সেইসাথে সিপাহ-ই-সাহাবা ও লস্কর-ই-জাংভির সাথে সম্পর্ক থাকার জন্য গুলাম সারওয়ার ভুচকে হত্যার চেষ্টায় ছয় জনকে হত্যা করার জন্য ১৯৯৮ সালে সন্ত্রাসবিরোধী আইনের মাধ্যমে তাকে মৃত্যুদণ্ড দেওয়া হয়। ২০০৩ সালে তিনি আমজাদ ফারুকীকে সাহায্য করার জন্য অভিযুক্ত হন। তিনি ইসলামপন্থী মোশাররফকে হত্যার পরিকল্পনা করেছিলেন। তিনি এই সমস্ত অভিযোগ এবং জঙ্গি সংগঠনের সাথে সংযোগ থাকার কথা অস্বীকার করেছিলেন। যদিও তিনি মৃত্যুদণ্ড পাননি। কারণ তিনি পাঁচ বছর কারাগারে কাটিয়েছিলেন। ইসলামী আইন অনুসারে বিরোধী দলের সাথে পুনর্মিলনের পরে মুক্তি পেয়েছিলেন।
মূলধারার রাজনীতি
রাজা পাকিস্তান পিপলস পার্টি (পিপিপি) এর সাথে তার রাজনৈতিক জীবন শুরু করেন। তিনি ২০০৮ সাল পর্যন্ত পাঞ্জাবের প্রাদেশিক পরিষদে দায়িত্ব পালন করেন। তার পরিবার ২০০৩ সালে পিএমএল-কিউতে যোগ দেয়। তিনি ২০০৮ সালে পাকিস্তান মুসলিম লীগ (এন) (পিএমএল-এন) এ যোগদান করেন। হামজা শাহবাজ শরীফই সেই ব্যক্তি, যিনি বিতর্ক সত্ত্বেও পিএমএল-এন-এ তাঁর অন্তর্ভুক্তিকে ঠেলে দিয়েছিলেন, "কোটলাদের খুশি করার জন্য।"
তিনি ২০১৩ সালে নির্বাচনী এলাকা NA-১০৭ (গুজরাত-IV) থেকে পিএমএল-এন-এর প্রার্থী হিসাবে পাকিস্তানের জাতীয় পরিষদে নির্বাচিত হন।    তিনি ৯৪১৯৬ ভোট পেয়েছেন এবং পাকিস্তান তেহরিক-ই-ইনসাফ (পিটিআই) এর প্রার্থী চৌধুরী মুহাম্মদ ইলিয়াসকে পরাজিত করেছেন।
তিনি ২০১৮ সালে পাকিস্তানের সাধারণ নির্বাচনে নির্বাচনী এলাকা NA-৭১ (গুজরাত-৪) থেকে পিএমএল-এন-এর প্রার্থী হিসাবে জাতীয় পরিষদে পুনরায় নির্বাচিত হন। তিনি ৮৮,৫৮৮ ভোট পেয়ে পিটিআই-এর প্রার্থী মুহাম্মদ ইলিয়াস চৌধুরীকে পরাজিত করেন।
বিবির পুকুর
বিবির পুকুর বাংলাদেশের বরিশাল নগরীর প্রাণকেন্দ্রে অবস্থিত একটি শতবর্ষের পুরানো ও ঐতিহ্যবাহী কৃত্রিম জলাশয়। ১৯০৮ খ্রিস্টাব্দে উইলিয়াম কেরির পালিত সন্তান জিন্নাত বিবির উদ্যোগে জনগণের জলকষ্ট নিরসনের জন্য নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। পরবর্তীতে এটি তার নাম অনুসারে "বিবির পুকুর" নামে পরিচিতি লাভ করে। বাংলাদেশের অন্য কোন বিভাগীয় শহরের প্রাণকেন্দ্রে এরকম জলাশয় নেই এবং এটি বরিশাল নগরীর অন্যতম সৌন্দর্য ও ঐতিহ্য বলে বিবেচিত হয়।
ইতিহাস
খাবার পানির সংকট নিরসনের জন্য জলাশয় খনন করা হয় ও এ অনুযায়ী নগরীর সদর রোডের পূর্ব পাশে ৪০০ ফুট দৈর্ঘ্য ও ১৮৫০ ফুট প্রস্থ একটি পুকুর খনন করা হয়। তখন থেকেই পুকুরটি বিবির পুকুর নামে পরিচিতি লাভ করে।
একসময় কীর্তনখোলা নদীর সাথে এ পুকুরের দুটি সংযোগ ছিল এবং এতে নিয়মিত জোয়ার ভাটা হত। সংযোগ দুটির একটি বরিশাল সার্কিট হাউজ হয়ে মৃতপ্রায় ভাটার খালের মাধ্যমে কীর্তনখোলায় এবং অপরটি নগরীর গির্জা মহল্লার পাশ দিয়ে বয়ে যাওয়া বিলুপ্ত খালের মাধ্যমে কীর্তনখোলা নদীর সাথে যুক্ত ছিল।
সংস্কার ও মানোন্নয়ন
বরিশাল পৌরসভা স্থাপনের পর থেকেই বিবির পুকুরটি বিভিন্নভাবে সংস্কার ও পুনর্খনন করা হয়। ৯০ এর দশকে পৌর চেয়ারম্যান আহসান হাবিব কামাল পুকুরটির ঐতিহ্য রক্ষায় বিভিন্ন পরিকল্পনা গ্রহণ করলেও তা যথাযথ ভাবে বাস্তবায়িত হয়নি। ২০০৮ সালে শওকত হোসেন হিরণ বরিশাল সিটি কর্পোরেশনের এর মেয়র নির্বাচিত হওয়ার পর বিবির পুকুরের ঐতিহ্য রক্ষা এবং সৌন্দর্য্য বর্ধনে নানামুখী কার্যক্রম গ্রহণ করেন। এর মধ্যে পুকুরের চারপাশে ঝুলন্ত পার্ক, বিশ্রাম নেয়ার জন্য বেঞ্চ, অত্যাধুনিক গ্রিল ও পুকুরটির শোভা বৃদ্ধির জন্য বিভিন্ন ধরনের লাইটিং স্থাপন উল্লেখযোগ্য। এর পাশাপাশি বিবির পুকুরের পাশেই উন্মুক্ত বিনোদন কেন্দ্র পাবলিক স্কয়ার (বর্তমানে হিরণ স্কয়ার নামে পরিচিত) এবং পুকুরের মধ্যে ফোয়ারা স্থাপন করেন।
বর্তমান অবস্থা
বিবির পুকুর বর্তমানে একটি নাগরিক বিনোদনের স্থান হিসেবে ব্যবহৃত হয়। বিকেলে ও সন্ধ্যায় জনগণ আড্ডা ও অবসর সময় কাটানোর জন্য পুকুর পাড়ে ও হিরণ স্কয়ারে জড়ো হয়। ২০১৪ সালের ১৫ ডিসেম্বর জনগণের জন্য পুকুরের চারপাশ ও হিরণ স্কয়ার এলাকায় ফ্রি ওয়াই-ফাই সুবিধা যুক্ত করা হয়।
ফাইরুজ আল দাইলামি
ফাইরুজ আল দাইলামি (فيروز الديلمي) ছিলেন মুহাম্মদ এর পারস্য বংশোদ্ভূত সাহাবী। তিনি খসরু আনুশিরওয়ান কর্তৃক ইয়েমেনে প্রেরিত পারসিয়ানদের বংশধর ছিলেন। তারা এই অঞ্চল জয় করে আবিসিনিয়দের হটিয়ে দেয়।
ইয়েমেনে নবী দাবি করা ব্যক্তি আসওয়াদ আনসিকে হত্যা করার জন্য তাকে প্রেরণ করা হয়েছিল। তিনি খলিফা উসমানের সময় মৃত্যুবরণ করেন।
আদ্দাস
আদ্দাস ছিলেন মুহাম্মদ এর একজন সাহাবী। মক্কার দক্ষিণে অবস্থিত তাইফে তিনি বসবাস করতেন। প্রথম জীবনে খ্রিষ্টান হলেও পরবর্তীকালে তিনি ইসলাম গ্রহণ করেন। তাইফের লোকেদের মধ্যে তিনি প্রথম ইসলাম গ্রহণ করেন। তাইফের বাসিন্দা হলেও তিনি মূলত নিনেভেহর লোক ছিলেন।
জসপাল ভাট্টি
থাম্ব|জসপাল সিংহ ভাটটী( ১৯৫৫-২০১২) জসপাল সিংহ ভাটটী (পাঞ্জাব :জন্ম 3 march 1955, মৃতুৎ 25 October 2012)‍‍‌​ নব্বই এর দশকের বিখৎাত শিখ কৌতুকাভিনেতা ছিলেন৷ দূরদর্শনে (ভারতের জাতীয় টেলিভিশান নেটওয়ার্ক )ফল্প শো ও উল্টা পাল্টা নামে হাসির সিরিয়ালের মুখৎ চরিএে কাজ করে বিখ্যাত হন৷ তাকে “কিং অফ কমেডি” নামেও ডাকা হোতো৷ ভারত সরকার তার মৃতুৎর পর ২০১৩ সালে পদ্মভূষন সম্মানে সম্মানিত করেন৷
গোড়ার-জীবন ও নিজ জীবন- ৩শে মার্চ ১৯৫৫ সালে অমৃতশহর,পাঞ্জাবে৷ তিনি পাঞ্জাব ইনজিয়ারিং কলেজথেকে ইলেট্রিকেল ইনজিয়ারিংয়ে্ স্নাতক হন৷কলেজে পড়াকালিন তিনি পথনাটীকা করতেন৷যার মধ্যে উল্লেখযোগ্য হলো “মাই ননশেনশ কাল্ব ”৷এই পথনাটীকাগুলি সমাজের বিভিন্ন খামতিগুলি নিয়ে তৈরি ছিল৷যা বিভিন্ন ভাবে আনণ্দের খোরাক হতো ৷এই খোরাকগুলি দর্শক খুবই পছন্দ করতেন৷কিছুকাল তিনি কাটুনিশ্টের কাজ করতেন টিভিতে জীবন শুরুর আগে৷ সবিতা ভাটটী, জসপাল সিংহ ভাটটীর স্ত্রী ,যিনি নিজেও বিভিন্ন ধারাবাহিক কমেডি টিভি সিরিয়ালে জসপাল সিংহ ভাটটীর স্ত্রীর চরিত্রে অভিনয় করেন৷
ভারতীয় জাতীয় বিজ্ঞান একাডেমী
ভারতীয় জাতীয় বিজ্ঞান একাডেমি ভারত সরকারের বিজ্ঞান ও প্রকৌশল বিভাগের অন্তর্গত সকল ভারতীয় বিজ্ঞান ও প্রকৌশলের বিজ্ঞানীদের একাডেমি। ৭ জানুয়ারি ১৯৩৫ সালে পশ্চিমবঙ্গের কলকাতায় প্রতিষ্ঠিত হয়। বাঙালি বিজ্ঞানী মেঘনাদ সাহা ছিলেন প্রথম ভারতীয় সভাপতি। এছাড়াও সত্যেন্দ্রনাথ বসু, হোমি ভাবা, জ্ঞান চন্দ্র ঘোষ, শিশির কুমার মিত্র প্রমুখ বিজ্ঞানীরা সভাপতিত্ব করেন। বর্তমানে চন্দ্রিমা সাহা ২০১৯ সালে সভাপতি নির্বাচিত হয়েছেন।
আমাল তামিমি
আমাল তামিমি (জন্ম জেরুজালেম, ৭ জানুয়ারি ১৯৬০) একজন নারীবাদী, সমাজকর্মী এবং রাজনীতিবিদ। তিনি ছিলেন দ্বিতীয় বিদেশী বংশোদ্ভূত ব্যক্তি (পল ফন্টেইন নিকোলভের পরে) এবং প্রথম বিদেশী বংশোদ্ভূত মহিলা যিনি আইসল্যান্ডের পার্লামেন্টে বসেছিলেন (২০১১ সালে লুডভিক গেইরসনের বিকল্প এবং ২০১২ সালে ক্যাট্রিন জুলিয়াসডোটিরের জন্য)।
জর্ডানে
আমাল ১৯৬০ সালে জন্মগ্রহণ করেন, পূর্ব জেরুজালেমের ওয়াদি-এল-জোজে বেড়ে উঠেন। তার পিতা ছিলেন সালিম আবু খালেদ আল তামিমি (ঘ. ১৯৬৯), একজন ব্যবসায়ী ও আবেগপ্রবণ কর্মী এবং তার মা সালিমের দ্বিতীয় স্ত্রী নাজিমা আবু রাজাব আল তামিমি (ঘ. ১৯৮১); তার ভাইবোনরা হলেন ইয়নেস (জন্ম. ১৯৫০), রোদা (জন্ম. ১৯৪৮), সাফাহ (জন্ম. ১৯৪৯), আমনেহ এবং সালমান (জন্ম. ১৯৫৫)। ইউনেস ১৯৬৬ সালে আমনেহ কয়েক বছর পরে এবং সালমান ১৯৭১ সালে আইসল্যান্ডে, চলে যান॥
আমাল ১৯৬৭ সালে ছয় দিনের যুদ্ধের অভিজ্ঞতা অর্জন করেছিলেন; সেই সময় ইউনেস আইসল্যান্ডে ছিলেন, তার মানে ছিল যে তিনি ইজরায়েলে থাকার অধিকার হারিয়েছেন। তিনি ইজরায়েলে তার বেশিরভাগ সময় রাজনৈতিকভাবে সক্রিয় ছিলেন। ১৩ বছর বয়সে ইজরায়েলি সৈন্যদের লক্ষ্য করে পাথর নিক্ষেপের দায়ে তাকে দুই সপ্তাহের জন্য বিচারাধীন অবস্থায় কারাগারে রাখা হয় এবং ছয় মাসের স্থগিতাদেশ পাওয়া যায়। তিনি ১৬ বছর বয়সে প্রথমবারের মতো বিয়ে করেন। ১৯৯৫ সালে তার স্বামীকে ছেড়ে যাওয়ার আগে তার গর্ভজাত সন্তানেরা হলেন, ফ্যালাস্টিন (জন্ম. ১৯৭৮), ফিদা (জন্ম. ১৯৮০), ওয়ালা (জন্ম. ১৯৮৫), মাজদ (জন্ম. ১৯৮৬)ও (জন্ম. ১৯৯০)। ১৯৯৫ সালে তার স্বামীকে ত্যাগ করার সময় এই বিবাহকে অপমানজনক বিবাহ হিসেবে বর্ণনা করার পর সন্তানদের নিয়ে আইসল্যান্ডে তার ভাই সালমানের (সুলেইমান) কাছে পালিয়ে যান। পরে আমাল বলেছিলেন যে তিনি অনুভব করেছিলেন যে শরিয়া আইনের অধীনে একজন মহিলা হিসাবে তাঁর কোনও অধিকার নেই।
১৯৮৭ সালে তিনি ওয়াইডব্লিউসিএ-র মাধ্যমে ব্যবসায়িক অধ্যয়নে ডিপ্লোমা অর্জন করেন এবং একটি এনজিওতে কাজ করেন।
আইসল্যান্ডে
আমাল ১৯৮৩-৮৪ সালে প্রথম আইসল্যান্ডে বসবাস করেন এবং তার স্বামীর থেকে আলাদা হয়ে নয়সিরিয়াসের হয়ে কাজ করেন
তার ভাই সালমান (সুলেইমান) এর সহায়তায়, অমল তার পাঁচ সন্তানকে নিয়ে ১৯৯৫ সালের জানুয়ারিতে আইসল্যান্ডে চলে যান। সেখানে তিনি একজন পরিষ্কারক হিসেবে কাজ করতেন; তারপর একটি বেকারিতে এবং মাছ প্রক্রিয়াকরণে, এবং আইসল্যান্ডীয় শিখেছিলেন। শীঘ্রই দ্বিতীয় সঙ্গী হেইদারের সাথে তাঁর দেখা হয়, ১৯৯৭ সালে তাঁদের সন্তান হয় বিসান ইঙ্গা; আমাল এবং হেইদার ২০০০ সালে আলাদা হয়ে যান। একজন অ-আরব ব্যক্তির সাথে আমালের অংশীদারত্ব তার পরিবারে একটি বড় ফাটল সৃষ্টি করে, যার মধ্যে তার ভাই সালমান (সুলেইমান) এর সাথেও ছিল, যিনি তাকে অস্বীকার করেছিলেন।
২০০১ সালে, ৪১ বছর বয়সে, আমাল আইসল্যান্ড বিশ্ববিদ্যালয়ে যান, ২০০৪ সালে সামাজিক বিজ্ঞানে বিএ নেন, যার শিরোনাম ছিল 'ফিলিস্তিনে সন্ত্রাসবাদ: ধর্ম বা ঔপনিবেশিক সাম্রাজ্যবাদ?' ২০০২ সালে তিনি আইসল্যান্ডের নাগরিকত্ব লাভ করেন (যার জন্য তাকে প্যালেস্টাইন নাগরিকত্ব ত্যাগ করতে হয়) এবং ২০০৩ সালের ২৪ অক্টোবর W.O.M.E.N (উইমেন অফ মাল্টিকালচারাল এথনিসিটি নেটওয়ার্ক) প্রতিষ্ঠা করেন। ২০০৪ সাল থেকে তিনি আলজোদাহুসের একজন পরামর্শদাতা ছিলেন। ২০০৮ সালে, তিনি আইসল্যান্ডের অভিবাসন কাউন্সিলের সভাপতি প্রথম অভিবাসী হন, জাফনরেত্তিশুস (সমতা কেন্দ্র) প্রতিষ্ঠা করেন এবং হাফনারফজর্দুর টাউন কাউন্সিলে নির্বাচিত প্রথম অভিবাসী হন, অন্যদিকে তার মেয়ে ফালাস্টিন আবু লিবদেহ রেকজাভিক সিটি কাউন্সিলে নির্বাচিত প্রথম অভিবাসী ছিলেন।
বাজালিয়া উচ্চ বিদ্যালয়
বাজালিয়া উচ্চ বিদ্যালয় বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান।
অবস্থান
বিদ্যালয়ের নাম বাজালিয়া উচ্চ বিদ্যালয় হলেও বর্তমানে এটি সাতকানিয়া উপজেলার ধর্মপুর ইউনিয়নের ধর্মপুর গ্রামে অবস্থিত।
ইতিহাস
এটি ১৯৩৯ সালে আকামত আলী চৌধুরী প্রতিষ্ঠা করেন।
শিক্ষা কার্যক্রম
এই বিদ্যালয়ে প্রায় একহাজার শিক্ষার্থী এবং প্রায় ২০-২২ জন শিক্ষক-শিক্ষিকা আছে। এই বিদ্যালয়ের পরিবেশ খুবই সুন্দর এবং মনোরম।যা পড়াশোনার জন্য খুবই উপযোগী।
সেনাপতি জেলা
সেনাপতি জেলা (Pron:/ˌseɪnəˈpʌti/) উত্তর-পূর্ব ভারত-এর মণিপুর রাজ্যের একটি জেলা৷
ভৌগোলিক অবস্থান
সেনাপতি জেলা ৯৩.২৯°  ও ৯৪.১৫° পূর্ব দ্রাঘিমাংশ ও ২৪.৩৭° ও ২৫.৩৭° উত্তর অক্ষাংশে অবস্থিত৷ জেলাটির দক্ষিণে কংপকপি জেলা,  পূর্বে উখরুল জেলা, পশ্চিমে তামেংলং জেলা ও উত্তরে নাগাল্যান্ডের কোহিমা ও ফেক জেলা অবস্থিত৷ এই জেলা সমুদ্রপৃষ্ঠ থেকে অনেক উচ্চে অবস্থিত। জেলাটির উষ্ণতা সর্বনিম্ন ৩.৪° সেলসিয়াস থেকে সর্বোচ্চ ৩৪.১° সেলসিয়াস হতে পারে৷
প্রশাসন
সেনাপতি মণিপুর রাজ্যের চতুর্থ বৃহৎ জেলা৷ এই জেলা উপায়ুক্ত (Deputy Commissioner)র অধীনে পরিচালিত হয়৷
সেনাপতি জেলাটি সাতটি মহকুমায় বিভক্ত:
কৃষি
সেনাপতি জেলার ৬৬.৪৩% ভূমি অরণ্য ও ২০% কৃষিভূমি৷ এই জেলায় উৎপাদন করা মূল শস্যগুলি হল ধান, গোমধান, আলু, বাঁধাকপি ও মাষজাতীয় শস্য৷ জেলাটির অধিকাংশ লোকই কৃষক৷ thumb|সেনাপতি, মণিপুর thumb|নতুন কারং
জনসংখ্যা
২০১১ সালের জনগণনা অনুসারে সেনাপতি জেলার মোট জনসংখ্যা ৪,৭৯,১৪৮ জন৷ ভারতের মোট ৬৪০ টি জেলার মধ্যে জনসংখ্যার দিক থেকে এই জেলার স্থান ৫৬৫৷ জেলাটির জনবসতির ঘনত্ব প্রতি বর্গ কিলোমিটারে ১০৯ জন৷ ২০০১-২০১১ দশকে জেলাটির জনসংখ্যা বৃদ্ধির হার ২৫.১৬% সেনাপতি জেলার প্রতি ১০০০ জন পুরুষের বিপরীতে মহিলার সংখ্যা ৯৩৯ জন ও সাক্ষরতার হার ৭৫%৷
সেনাপতি জেলার অধিবাসীরা মূলত মাও নাগা, মারাম, পউমেই,  থাংগাল,  জেমেই, লিয়াংমেই, রংমেই (কাবুই), তাংকুল, মেইতেই,  থাদউ, নেপালী, ভাইফেই,  চোথে,  চিরু, মারিং ইত্যাদি উপজাতির লোক৷
ভাষা
এই জেলায় প্রচলিত মূল ভাষাসমূহ হল:
উৎসব
সেনাপতি জেলায় পালন করা প্রধান উৎসবসমূহ হল:
পর্যটন
right|thumb|খ্যাতাওবি
তুগতেকিন ইবনে আইয়ুব
জীবনের প্রথমার্ধ
তুগতেকিন ছিলেন নাজমুদ্দিন আইয়ুবের কনিষ্ঠ পুত্র। আইয়ুবী সাম্রাজ্যের প্রতিষ্ঠাতা সালাহউদ্দিন এবং মিশরের পরবর্তী সুলতান প্রথম আদিল তার ভ্রাতা ছিলেন। সালাহউদ্দিন মিশরের ফাতেমীয় খিলাফতকে উৎখাত করার পর তুগতেকিন কায়রোর কাছে আদাবিয়া জেলায় খ্রিস্টান গির্জার অন্তর্গত জমিগুলো অধিগ্রহণ করেন, সম্ভবত বলপ্রয়োগের মাধ্যমে। এই অঞ্চলে হলুদ মাটির খনি রয়েছে যা এই অঞ্চলে বিখ্যাত ছিল। তুগতেকিনের আদাবিয়ায় বাড়িঘরের পাশাপাশি বাগানও ছিল। দিওয়ানুন নাজারের ("পরিদর্শন কার্যালয়") প্রাক্তন ফাতিমীয় প্রধান মিশরে থাকাকালীন তুগতেকিনের চাকরিতে প্রবেশ করেছিলেন।
ইয়েমেনের আমির
১১৮২ সালে দেশব্যাপী বিদ্রোহের ফলে তুগতেকিনের ভাই তুরান শাহ ইয়েমেন থেকে চলে যাওয়ার পর, তুগতেকিনকে সেই বছরই ইয়েমেনের গভর্নর বা আমিরের দায়িত্ব দেওয়া হয়। নিয়োগের আগে তিনি সালাহউদ্দিনের কাছে পদ চেয়ে চিঠি পাঠান। যাবিদকে কেন্দ্র করে তুগতেকিন সফলভাবে ইয়েমেন জুড়ে আইয়ুবীয় শাসনকে শক্তিশালী করেছিলেন।
তার রাজত্বকালে যাবিদের চারপাশে চারটি দরজাসহ (সাহাম, গুলাফিকাহ, শুবারিক এবং কুরতুব) একটি প্রাচীর ছিল। তাইজে শহরের দুর্গের প্রধান অংশগুলো পুনর্নির্মিত হয়েছিল। তার রাজত্বের অধীনে এবং তার পূর্বসূরি তুরান শাহের সময়ে, এডেন ছিল ইয়েমেনের একমাত্র শহর যেখানে সোনার মুদ্রা তৈরি করা হয়েছিল। মক্কায় তুগতেকিনের কাছে সালাহউদ্দিনের নামে মুদ্রিত দিনার ও দিরহামের মুদ্রা ছিল। এডেনে আমদানিকৃত পণ্যের জন্য প্রধান বাণিজ্যিক ট্রানজিট এলাকাটি তুগতেকিন দ্বারা প্রতিষ্ঠিত হয়েছিল, যেটি দারুস সাদা নামে পরিচিত ছিল।
তুরান শাহের শাসনামলে বণিক জাহাজগুলোকে পাহারা দেওয়ার জন্য সামুদ্রিক টহলের একটি ব্যবস্থা চালু করা হয়েছিল, যার ফলস্বরূপ ছিল "গ্যালি কর", যা এই সুরক্ষার জন্য আরোপ করা হয়েছিল। যাইহোক, তুগতেকিনের শাসনামল পর্যন্ত বেশিরভাগ সময়ই যুদ্ধজাহাজ সমুদ্র সৈকতে দণ্ডায়মান ছিল। যখন তাকে প্রশ্ন করা হয়েছিল যে তিনি কীভাবে গ্যালি ট্যাক্স সংগ্রহ করবেন। তখন তুগতেকিন প্রথমে ইঙ্গিত করেছিলেন যে তিনি অন্য শাসকের মত বলপ্রয়োগ করে তা করবেন। কিন্তু তার সহযোগীরা তাকে পরিবর্তে গ্যালি ব্যবহার করার পরামর্শ দিয়েছিলেন। তুগতেকিন তার সহযোগীদের ধারণা গ্রহণ করেন এবং জলদস্যুদের আক্রমণ থেকে বাণিজ্যিক পণ্য রক্ষা করতে এবং সামুদ্রিক ট্রাফিক নিরীক্ষণের জন্য তার যুদ্ধজাহাজ পাঠান। গ্যালিগুলো ভারত পর্যন্ত পাঠানো হয়েছিল।
মধ্যযুগীয় মুসলিম ইতিহাস লেখক ইবনুল আসিরের মতে, তুগতেকিন মক্কার নিয়ন্ত্রণ দখল করার চেষ্টা করেছিলেন। কিন্তু আব্বাসীয় খলিফা নাসিরের প্রতিবাদের পর, সালাহউদ্দিন হস্তক্ষেপ করেন এবং তুগতেকিনকে শহর দখল করতে বাধা দেন। ইবনে আসির লিখেছেন যে, তুগতেকিন ছিলেন "একজন কঠোর শাসক, তার প্রজাদের প্রতি কঠোর, যিনি নিজের জন্য বণিকদের পণ্য ক্রয় করতেন এবং তার ইচ্ছামত দামে বিক্রি করতেন"।
মৃত্যু
তুগতেকিন ১১৯৭ সালের আগস্ট বা সেপ্টেম্বরে যাবিদে মারা যান। তার পুত্র মুইয ইসমাইল তার স্থলাভিষিক্ত হন, কিন্তু ১৭ জানুয়ারী ১২০২ তারিখে তাকে হত্যা করা হয়। তার পরে তার ছোট ভাই নাসির আইয়ুবের একজন মামলুক (দাস সৈনিক) তার স্থলাভিষিক্ত হন।
দীঘিনালা ইউনিয়ন
দীঘিনালা বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।
অবস্থান ও সীমানা
দীঘিনালা উপজেলার মধ্যাংশে দীঘিনালা ইউনিয়নের অবস্থান। এ ইউনিয়নের উত্তরে বাবুছড়া ইউনিয়ন, পশ্চিমে বোয়ালখালী ইউনিয়ন, দক্ষিণে কবাখালী ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার সাজেক ইউনিয়ন অবস্থিত।
প্রশাসনিক কাঠামো
দীঘিনালা ইউনিয়ন দীঘিনালা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।
খাল ও নদী
দীঘিনালা ইউনিয়নের মধ্য দিয়ে প্রবাহিত হচ্ছে মাইনী নদী।
হাট-বাজার
দীঘিনালা ইউনিয়নের প্রধান হাট-বাজার হল দীঘিনালা থানা বাজার। আরো আছে, ১.বড়াদম বাজার।(শুক্রবার) ২.আনন্দ বাজার।(বুধবার)
অম্বিকাপুর
অম্বিকাপুর (Ambikapur) ভারতের ছত্তিসগড় রাজ্যের সরগুজা জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬০৩ মিটার (১৯৭৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে অম্বিকাপুর শহরের জনসংখ্যা হল ৬৫,৯৯৯ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে অম্বিকাপুর এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
যাকোব
যাকোব (يَعْقُوب Yaʿqūb,, Iakṓb), পরবর্তীতে ইস্রায়েল নামে ভূষিত, ছিলেন ইস্রায়েলীয় জাতির পিতৃকুলপতি। তিনি ইব্রাহিমীয় ধর্মসমূহে, অর্থাৎ ইহুদিধর্ম, খ্রিষ্টধর্ম ও ইসলামে, একজন গুরুত্বপূর্ণ ব্যক্তিত্ব। ইসলামে তিনি নবী ইয়াকুব (আ.) হিসেবে পরিচিত। ইস্‌হাক ও রিবিকার পুত্র, অব্রাহাম, সারা ও বৈথলের দৌহিত্র এবং ইশ্মায়েলের ভ্রাতুষ্পুত্র যাকোব বাইবেলের আদিপুস্তকে আবির্ভূত হন। তিনি ইস্‌হাকের দ্বিতীয় পুত্র, প্রথম পুত্র তাঁরই যমজ ভাই এষৌ। যদিও ইস্‌হাকের বার্ধক্য ও অন্ধত্বের সুযোগ নিয়ে যাকোব প্রথম পুত্র হিসেবে এষৌয়ের প্রাপ্ত আশীর্বাদসমূহকে করায়ত্ত করে নেন এবং তাঁদের পরিবারের নেতা হয়ে ওঠেন। কনানে এক তীব্র খরা দেখা দিলে পুত্র যোষেফের সহায়তায়—যিনি ফরৌণের আস্থাভাজন হয়ে উঠেছিলেন—যাকোব ও তাঁর বংশধরেরা মিসরে গমন করেন। সেখানে তিনি ১৪৭ বছর বয়সে মৃত্যুবরণ করেন এবং তাঁকে মক্‌পেলা গুহায় সমাহিত করা হয়।
মোর্তেজা পাশায়ী
মোর্তেজা পাশায়ী (১১ আগস্ট ১৯৮৪ – ১৪ নভেম্বর ২০১৪) ছিলেন একজন ইরানি সঙ্গীতজ্ঞ, সুরকার এবং পপ গায়ক।
তেহরানে বড় হওয়া পাশায়ী গ্রাফিক ডিজাইনের উপর পড়ালেখা করেছেন এবং ছোটবেলা থেকে সঙ্গীতের প্রতি আগ্রহ থেকে গিটার বাজানো শিখেন। দুই দশকের কম সময়ের পরে ২০১৩ সালে তার পাকস্থলীতে ক্যান্সার ধরা পড়ায় তাকে তেহরানের বাহমন হাসপাতালে ২০১৪ সালের ৩ নভেম্বরে ভর্তি করা হয়। ক্যান্সার দমনের জন্য কেমোথেরাপি দেওয়া হলেও সেই প্রচেষ্টা ব্যর্থ হয়। তার স্বাস্থ্যের অবনতি হতে থাকে। তিনি ত্রিশ বছর বয়সে ১৪ নভেম্বর, ২০১৪ তারিখে মৃত্যুবরণ করেন।
প্রারম্ভিক জীবন
মোর্তেজা পাশায়ী তেহরানের সাদেগিয়ায় ১৯৮৪ সালের ১১ আগস্ট জন্মগ্রহণ করেন। ছোটবেলা থেকেই তার সঙ্গীতের প্রতি আগ্রহ ছিলো এবং ১৪ বছর বয়সে তিনি গিটার বাজানো শুরু করেন। গিটার বাজানোর পাশাপাশি তিনি পিয়ানো বাজাতে পারতেন। ২০০৯ সালে ইসলামি আজাদ বিশ্ববিদ্যালয় থেকে তিনি স্নাতক পাস করেন।"
কর্মজীবন
২০০৯ সালে পাশায়ী তার গান ইন্টারনেটে, বিশেষত ইউটিউবে আপলোড করার মাধ্যমে নিজের কর্মজীবন শুরু করেন। শিল্পী হিসেবে তিনি নিজের উদ্ভাবনী প্রতিভার জন্য বেশ জনপ্রিয়। তার নিজের বিখ্যাত গান ইয়েকি হাস্ত (২০১২) এর জন্য তিনি সবচেয়ে বেশী পরিচিত।
ডাকনাম
দ্রুত সঙ্গীত জগতে নাম করে নিলেও মোর্তেজা ছিলেন বেশ নম্র এবং তিনি তার অনেক ভক্তদের প্রতি সর্বদা ভালোবাসা ও কৃতজ্ঞতা প্রকাশ করে গেছেন। তার ভক্তগোষ্ঠী ও অনেক মানুষ ভালোবেসে তাকে “ইমপেরেটর” নাম দিয়েছিলো যার অর্থ অনুবাদ করলে দাঁড়ায় সম্রাট। ইরানে এবং বিশ্বের সব প্রান্তের ইরানীদের কাছে তিনি পপ সঙ্গীতের সম্রাট নামে পরিচিত।
অসুস্থতা ও মৃত্যু
২০১৩ এর সেপ্টেম্বরের দিকে ঘোষণা করা হয় যে পাশায়ীর পাকস্থলীতে ক্যান্সার ধরা পড়েছে। তার আত্মীয়রা খবরটি অস্বীকার করলেও মোর্তেজার প্রাতিষ্ঠানিক ওয়েবসাইট থেকে জানানো হয় যে তার পুর্বনির্ধারিত কনসার্টগুলো অসুস্থতার কারণে বাতিল করা হয়েছে। এর এক মাস পর তিনি টুপি পড়ে একটি টিভি শো তে উপস্থিত হয়ে নিজের অসুস্থতার ব্যাপারে জানান। খবরটি জানানোর আগে তাকে একটি গুরুত্বপূর্ণ অস্ত্রোপচারের মধ্য দিয়ে যেতে হয়েছিলো।
২০১৪ সালের ৩ নভেম্বর তারিখে পাশায়ীকে বাহমন হাসপাতালের আইসিইউ-তে ভর্তি করা হয়। তার ডাক্তার জানায় যে শেষ মুহূর্ত পর্যন্ত মোর্তেজার আশা ছিলো যে তিনি ২৯ নভেম্বরে কানাডার টরেন্টোর কনসার্টে অংশ নিতে পারবেন যা হত তার প্রথম কানাডীয় এবং আন্তর্জাতিক কনসার্ট। তার বন্ধু ও ইরানের জনপ্রিয় গায়ক ফারজাদ ফারজিন বন্ধুর স্থানে তার সম্মানে কনসার্টে মোর্তেজার গানগুলো পরিবেশনে রাজি হয়। মৃত্যুর পর ফারজিন কানাডার নাগরিকত্ব ও অভিবাসন বিষয়ক মন্ত্রণালয় থেকে একটি চিঠি পায়। চিঠিতে কানাডায় পাশায়ীর ইরানি সংস্কৃতি তুলে ধরার জন্য তার প্রচেষ্টার স্বীকৃতি দেওয়া সহ তার অনন্য প্রতিভার জন্য প্রশংসা করা হয়। নিজের অসুস্থতা সত্ত্বেও মোর্তেজা সবার ভালো চিন্তা করতেন যার ফলে এএলএস চ্যালেঞ্জ গ্রহণ করে নিজের দেহের অঙ্গপ্রত্যঙ্গ দান করে যান যাতে তার ভক্তরা বিপদগ্রস্ত ব্যক্তিদের সাহায্য করার জন্য উৎসাহিত হয়।
মোর্তেজা পাশায়ী ত্রিশ বছর বয়সে ক্যান্সারের সাথে দীর্ঘ যুদ্ধ করার পর ২০১৪ সালের ১৪ নভেম্বর তারিখে মৃত্যুবরণ করেন। তার জানাজা ১৬ নভেম্বর ভাহদত হলে করা হয় এবং এরপর তাকে বেহেশত-এ জহরায় রাতে ব্যক্তিগতভাবে দাফন করা হয়। তার লাখ লাখ ভক্ত কবর দেওয়ার সময় একসাথে তার গানগুলো গাইছিলো। তার মৃত্যু ইরানীদের একত্র করে। ২০০৯ সালের নির্বাচন পরবর্তী বিক্ষোভের ৫ বছর পর এটিই ছিলো ইরানের ইতিহাসে বৃহত্তম ভিড়। বহু সপ্তাহ পার হয়ে গেলেও হাজার হাজার পরিবার, বন্ধু ও ভক্ত তার কবরে ফুল, মোমবাতি ও মোর্তেজার ছবি নিয়ে আসতেন। ইরানের বাইরে থাকা ভক্তরা তার ছবি সামাজিক যোগাযোগমাধ্যমে তার প্রতি ভালোবাসা প্রকাশ করতে পোস্ট করে।
ডাব্লিউডাব্লিউই পেব্যাক
ডাব্লিউডাব্লিউই পেব্যাক (WWE Payback) হলো একটি পেশাদার কুস্তি অনুষ্ঠান, যা মার্কিন যুক্তরাষ্ট্রের কানেটিকাটের স্ট্যামফোর্ড ভিত্তিক মার্কিন পেশাদার কুস্তি প্রচারণা ডাব্লিউডাব্লিউই দ্বারা আয়োজিত হয়। ডাব্লিউডাব্লিউই ২০১৩ সালে পেব্যাকের প্রথম অনুষ্ঠানটি আয়োজন করেছিল এবং তার পর থেকে এর ৬টি সংস্করণ (২০২০ সাল পর্যন্ত) অনুষ্ঠিত হয়েছে। ডাব্লিউডাব্লিউই পেব্যাকের মূল অনুষ্ঠানটি প্রতি-দর্শনে-পরিশোধে (পিপিভি) প্রচার করার পাশাপাশি ডাব্লিউডাব্লিউই নেটওয়ার্কেও প্রচার করে থাকে। এই অনুষ্ঠানের শুরুর দিকে ম্যাচগুলোতে মূলত নিম্ন-স্তরের চ্যাম্পিয়নশিপের জন্য এবং শেষের দিকে ম্যাচগুলোতে শীর্ষ-স্তরের চ্যাম্পিয়নশিপের জন্য কুস্তিগিররা প্রতিদ্বন্দ্বিতা করেন।
গাণিতিক সংগঠন
গণিতশাস্ত্রে সংগঠন বলতে একটি সেটকে বোঝায় যাকে কিছু অতিরিক্ত বৈশিষ্ট্য প্রদান করা হয়েছে, যেমন ক্রিয়া, সম্বন্ধ, মাত্রিক বা টপোগাণিতিক দেশ। প্রায়শই এই অতিরিক্ত সংযোজিত বৈশিষ্ট্যগুলি সেটটির সাথে সংযুক্ত বা সম্পর্কিত থাকে, যাতে সেটটিকে কিছু অতিরিক্ত অর্থ বা তাৎপর্য প্রদান করা যায়।
ডাব্লিউডাব্লিউই পেব্যাক
২০১৩ সালে ডাব্লিউডাব্লিউই প্রতি-দর্শনে-পরিশোধ পঞ্জিকায় মধ্য-জুনে আয়োজিত অনুষ্ঠান নো ওয়ে আউটের পরিবর্তে সর্বপ্রথম এটি অনুষ্ঠিত হয়েছিল; উক্ত অনুষ্ঠানের সর্বশেষ ম্যাচে ডাব্লিউডাব্লিউই চ্যাম্পিয়নশিপের জন্য জন সিনা এবং রাইব্যাক মুখোমুখি হয়েছিল। ২০১৫ সালে, এই অনুষ্ঠানে ডাব্লিউডাব্লিউই প্রতি-দর্শনে-পরিশোধ পঞ্জিকার মে মাসে স্থানান্তরিত হয়। পরবর্তীতে, ২০১৬ সালে, ডাব্লিউডাব্লিউই পেব্যাক এবং এক্সট্রিম রুলসের তারিখ অদলবদল করেছিল; এর ফলে উক্ত বছর পেব্যাক ১লা মে তারিখে (যার ফলে এই অনুষ্ঠানটি রেসলম্যানিয়ার পরবর্তী প্রতি-দর্শনে-পরিশোধ অনুষ্ঠানে পরিণত হয়েছিল) এবং এক্সট্রিম রুলস ২২শে মে তারিখে অনুষ্ঠিত হয়েছিল। ২০১৬ সালের ব্যাটেলগ্রাউন্ড অনুষ্ঠানের পরে ব্র্যান্ড এক্সটেনশন পুনরুদ্ধার করার পর, পেব্যাকের ২০১৭ সালের সংস্করণটি র-এর প্রতি-দর্শনে-পরিশোধ অনুষ্ঠান হিসেবে এপ্রিলের শেষার্ধে অনুষ্ঠিত হয়েছিল। ধারণা করা হয়েছিলে যে, পেব্যাকের ২০১৮ সালের সংস্করণটি স্ম্যাকডাউনের প্রতি-দর্শনে-পরিশোধ অনুষ্ঠান হিসেবে অনুষ্ঠিত হবে; তবে রেসলম্যানিয়া ৩৪-এর পরবর্তী সকল প্রতি-দর্শনে-পরিশোধ অনুষ্ঠান উভয় ব্র্যান্ড মিলিয়ে আয়োজিত হওয়ায় তা পরবর্তীতে বাতিল করা হয়েছিল। সর্বশেষ আয়োজনের তিন বছর পর, ২০২০ সালের আগস্ট মাসের শেষের দিকে পেব্যাকের ৬ষ্ঠ সংস্করণটি অনুষ্ঠিত হয়েছিল।
গাঙ্গেয় ভেদা
গাঙ্গেয় ভেদা (বৈজ্ঞানিক নাম: Nandus nandus) (ইংরেজি: Gangetic leaffish) হচ্ছে Nandidae পরিবারের Nandus গণের একটি স্বাদুপানির মাছ।
বিস্তৃতি
এই মাছ বাংলাদেশ, মায়ানমার, থাইল্যান্ড, পাকিস্তান এবং ভারতে পাওয়া যায়।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখন আশংকাজনক। ১৯৮৮ সালে বন্যার পরে মহামারী আকারে এ মাছের ক্ষত রোগ দেখা দেয় তাই আবাসন নষ্ট করে দেওয়া হয়।
গাণিতিক সংগঠন
গণিতে সম্ভাব্য সংগঠনগুলির মধ্যে আছে পরিমাপ, বীজগাণিতিক সংগঠন (যেমন গ্রুপ, ক্ষেত্র, ইত্যাদি), টপোগণিত, মাত্রিক সংগঠনসমূহ (জ্যামিতিক সংগঠনসমূহ), ক্রমসমূহ, ঘটনাসমূহ, সমতুল্যতা সম্বন্ধসমূহ, ব্যবকলনীয় সংগঠনসমূহ, এবং শ্রেণীসমূহ।
কখনও কখনও একটি সেটকে একাধিক বৈশিষ্ট্য একই সময়ে প্রদান করা হতে পারে, যার সুবাদে গণিতবিদেরা ভিন্ন ভিন্ন সংগঠনের মধ্যকার আন্তঃক্রিয়া আরও সমৃদ্ধভাবে অধ্যয়ন করতে পারেন। যেমন, একটি অনুক্রমায়ন একটি সেটের উপরে একটি কঠোর রূপ, আকৃতি বা টপোলজি চাপিয়ে দিতে পারে, এবং যদি কোনও সেটের টপোলজি ও গ্রুপ উভয় ধরনের বৈশিষ্ট্য থাকে, এবং এগুলির মধ্যে কোনও সম্পর্ক থাকে, তাহলে ঐ সংগঠনটি একটি টপোলজীয় গ্রুপে পরিণত হয়।
অমর সিন্ধু
সালমা লাগহারি (امر سندھو, امر سنڌو ; জন্ম: ২৮ আগস্ট, ১৯৬৮) হলেন একজন পাকিস্তানি লেখিকা, কবি, সক্রিয়কর্মী ও বিশেষজ্ঞ। তিনি অমর সিন্ধু নামেই সমধিক পরিচিত।
প্রাথমিক জীবন এবং শিক্ষা
অমর সিন্ধু ১৯৬৮ সালের ২৮ আগস্ট পাকিস্তানের সিন্ধু প্রদেশের মিরপুর খাস জেলার দোদো লাগহারি গ্রামে জন্মগ্রহণ করেছিলেন। তিনি দুটি স্নাতকোত্তর ডিগ্রি এবং একটি এলএলবি ডিগ্রি অর্জন করেছেন ।
কর্মজীবন
তিনি পাকিস্তানের জামশোরোর সিন্ধু বিশ্ববিদ্যালয়ের দর্শন বিভাগের সহকারী অধ্যাপিকা এবং সিন্ধি ভাষার কবি। তিনি ডন নিউজ এবং হামসুবতে সংবাদপত্রের বিভাগীয় লেখক হিসাবে লেখালেখি করেন।
সক্রিয়কর্ম
মানবাধিকার কর্মী ও নাগরিক সমাজকর্মী হিসাবে অমর সিন্ধু সংখ্যালঘুদের অধিকার, নারী, সহিংসতা ইত্যাদি বেশ কয়েকটি বিষয়ের সঙ্গে জড়িত রয়েছেন।
একজন সমাজতান্ত্রিক নারীবাদী এবং নারী অধিকারকর্মী হিসাবে তিনি বেশ সক্রিয় এবং নারী অ্যাকশন ফোরামের প্রতিষ্ঠাতা ও নেতৃস্থানীয় সদস্য।
২০১২ সালে, করাচিতে যাওয়ার সময় গুলিবিদ্ধ হয়ে তিনি গুরুতর আহত হয়েছিলেন। তিনি আরফানা মল্লার সাথে ২০০৮ সালে হায়দ্রাবাদে নারী অ্যাকশন ফোরামের যাত্রা শুরু করেছিলেন এবং করাচিতে সাবিন মাহমুদের টি২এফ দ্বারা অনুপ্রাণিত হয়েছিলেন।
২০১৫ সালে তিনি সিন্ধি কবি শায়খ আয়াজের (১৯২৩-১৯৯৭) জীবন উদযাপনের জন্য "আইয়াজ উৎসব" আয়োজন করেছিলেন। এই উৎসবে যাঁরা শ্রদ্ধা নিবেদন করেছিলেন তাঁদের মধ্যে ছিলেন প্রবীণ রাজনীতিবিদ রসুল বক্স পালিজো এবং লেখক নূরুল হুদা শাহ । ২০১৫ সালে তাঁরা কবি ও সাংবাদিক হাসান মুজতবার প্রতিও শ্রদ্ধাঞ্জলি দিয়েছিলেন।
আলবার্ট ওয়াটসন (আলোকচিত্রকর)
আলবার্ট ওয়াটসন (জন্মঃ১৯৪২) একজন স্কটিশ আলোকচিত্রকর। তিনি সুপরিচিত তার ফ্যাশন, মডেলিং আলোকচিত্রের জন্য যেগুলো নানা ম্যাগাজিন ও পত্রিকায় প্রায়শই প্রকাশিত হয়। ১৯৭০ এর দশকক থেকে তিনি ছবি তুলে আসছেন। এখন পর্যন্ত তিনি ভগ ম্যাগাজিনের প্রায় ১০০ টি কভারের জন্য ছবি তুলেছেন এবং রোলিং স্টোন ম্যাগাজিনের প্রায় ৪০ টি কভারের ছবি তুলেছেন। ফটো ডিস্ট্রিক্ট নিউজ তাকে সেরা ২০ আলোকচিত্রশিল্পীর মধ্যে একজন বলে আখ্যা দিয়েছে। সেই ২০ জনের তালিকায় আছেন রিচার্ড এভিডন, ইরভিং পেনের মতো আলোকচিত্রকাররা। এছাড়া ওয়াটসন অনেক পুরস্কার জিতেছেন। এর মধ্যে লুচি পুরস্কার, একটি গ্র‍্যামি এওয়ার্ড, দি হেসেলব্লাড মাস্টার্স, থ্রি এন্ডি এওয়ার্ড অন্যতম। রয়েল ফটোগ্রাফিক সোসাইটি তাকে কনটেনারি পুরস্কারে ভূষিত করে। ২০১৫ সালের জুন মাসে, রাণী দ্বিতীয় এলিজাবেথ আলোকচিত্রে অসামান্য অবদানের জন্য তাকে ওবিই পদকে ভূষিত করে।
ওয়াটসন স্কটল্যান্ডের এডিনবার্গে জন্মগ্রহণ করেন। তার পিতা ছিলেন শারীরিক শিক্ষা বিষয়ের শিক্ষক। তিনি বেড়ে উঠেনমিডলথিয়ানে এবং পড়াশুনা করেন রুডলফ স্টেইনার স্কুলে। এরপর তিনি লন্ডনের রয়েল কলেজ অফ আর্টে পড়াশুনা করেন।
অ্যালকাইন জিপার বিক্রিয়া
অ্যালকাইন জিপার বিক্রিয়া হল একটি জৈব বিক্রিয়া যা অভ্যন্তরীণ অ্যালকাইন বন্ধনধারণকারী জৈব যৌগকে প্রান্তীয় অ্যালকাইনে পলিমারাইজ করে। বিজ্ঞানী চার্লস অ্যালেন ব্রাউন এবং আয়াকো ইয়ামাশিতা ১৯৭৫ সাল এই বিক্রিয়া ব্যাখ্যা করেন। এই পলিমারকরণ বিক্রিয়া সরল-শিকলবিশিষ্ট অ্যালকাইন এবং অ্যাসিটাইলিনিক অ্যালকোহলের ক্ষেত্রে ঘটে এবং দীর্ঘ-শিকল হাইড্রোকার্বনসমূহের দূরবর্তী মূলকে পৌছানোর কার্যকর উপায় দান করে।
এই বিক্রিয়ার জন্য শক্তিশালী ক্ষারের প্রয়োজন হয়। ব্রাউন এবং ইয়ামাশিতা এই বিক্রিয়ার জন্য পটাশিয়াম ১,৩-ডাইঅ্যামিনোপ্রোপানাইড ব্যবহার করেছিলেন। ১,৩-ডাইঅ্যামিনোপ্রোপানাইড দ্রাবকে পটাশিয়াম হাইড্রাইড মিশিয়ে ইন সিটু প্রক্রিয়ায় এটি তৈরি হয়েছিল। পটাশিয়াম হাইড্রাইডের ব্যয়বহুল এবং বিপজ্জনক প্রকৃতির কারণে এই প্রক্রিয়ার বিকল্প পথ আবিষ্কৃত হয়েছে। তবে ১,৩-ডাইঅ্যামিনোপ্রোপেনের বিকল্প হিসেবে ইথাইলিনডাইঅ্যামিন ব্যবহার করেও কাঙ্ক্ষিত ফল পাওয়া যায়নি। উদাহরণস্বরূপ ২-ডেকাইন-১-অল থেকে ৯-ডেকাইন-আ-অল সংশ্লেষণে, পটাশিয়াম টার্ট বিউটঅক্সাইডের উপস্থিতিতে ১,৩-ডাইঅ্যামিনোপ্রোপেনের লিথিয়াম লবণ মাত্র ৮৫% উৎপাদ তৈরি করতে পারে।
ফিওদোর দস্তয়েভ্‌স্কি
ফিওদর দস্তইয়েভ্‌স্কি (Фёдор Миха́йлович Достое́вский ফিওদর মিখাইলোভিচ দস্তইয়েভ্‌স্কি) (১১ নভেম্বর ১৮২১ - ৯ ফেব্রুয়ারি ১৮৮১ ) ছিলেন একজন রুশ ঔপন্যাসিক, ছোটগল্পকার, প্রাবন্ধিক, ও দার্শনিক। তার অনেক রচনাই বিশ্বসাহিত্যের অবিচ্ছেদ্য অংশ হিসেবে বিবেচিত হয়ে থাকে। তার প্রধান সাহিত্যকর্মের মধ্যে অপরাধ ও শাস্তি (Crime and Punishment), মৃত্যুপুরী (The House of the Dead), দি ইডিয়ট (The Idiot), ভূতলবাসীর আত্মকথা (Notes from Underground or Letters from the Underworld) উল্লেখযোগ্য। দস্তইয়েভ্‌স্কির রচিত নোটস ফ্রম আন্ডারগ্রাউন্ড (The Notes from Underground) অস্তিত্ববাদী দর্শনের ভিত্তি গড়তে খুব গুরুত্বপূর্ণ ভূমিকা রাখে ।
দস্তইয়েভ্‌স্কি একাধিক দার্শনিক ও লেখকদের দ্বারা প্রভাবিত, তন্মধ্যে রয়েছেন পুশকিন, গোগল, অগাস্তিন, শেকসপিয়ার, ডিকেন্স, বালজাক, লের্মন্তফ, হুগো, পো, প্লেটো, থের্ভান্তেস, হের্জেন, কান্ট, বেলিন্‌স্কি, হেগেল, শিলার, সলোভিয়ভ, বাকুনিক, স্যান্ড, হফম্যান ও মিকিয়েভিৎজ। তার লেখনী রাশিয়ায় এবং রাশিয়ার বাইরে ব্যাপক হারে পঠিত এবং তার পরবর্তী একাধিক লেখককে প্রভাবিত করেছে, তন্মধ্যে রয়েছেন রুশ লেখক আলেকসান্দ্র সলঝেনিৎসিন ও আন্তন চেখভ এবং দার্শনিক ফ্রিডরিখ নিৎশে, জঁ-পল সার্ত্র্‌। তার বইগুলি ১৭০টির অধিক ভাষায় অনূদিত হয়েছে।
জন্ম ও শৈশব
ফিওদোর দস্তয়েভ্‌স্কি ১৮২১ সালের ১১ই নভেম্বর [পুরনো রীতি ৩০শে অক্টোবর] জন্মগ্রহণ করেন। তার পিতা ডক্টর মিখাইল দস্তয়েভ্‌স্কি ও মাতা মারিয়া দস্তয়েভ্‌স্কায়া (জন্মনাম: নেচায়েভা)। ফিওদোর দরিদ্রদের জন্য নির্মিত মারিন্‌স্কি হাসপাতাল এলাকায় তার পারিবারিক বাড়িতে বেড়ে ওঠেন, এটি ছিল মস্কোর সীমান্তবর্তী নিম্নবিত্ত শ্রেণির জেলা। হাসপাতালের মাঠে খেলার সময় হাসপাতালে আগন্তুক রোগীদের সাথে তার সাক্ষাৎ হত, যারা ছিল রুশ সামাজিক স্তরের সর্বনিম্ন শ্রেণির জনগণ।
দস্তয়েভ্‌স্কি শৈশবেই সাহিত্যের সাথে পরিচিত হন। তিন বছর বয়স থেকে তার দাত্রী আলেনা ফ্রোলভ্‌না তাকে বীরত্বপূর্ণ গাঁথা, রূপকথার গল্প ও কিংবদন্তির গল্প পড়ে শুনাতেন। আলেনা তার লালনপালন ও কল্পকাহিনির প্রতি ভালোবাসা অর্জনে প্রভাব রেখেছিলেন। তার যখন চার বছর বয়স তার মাতা তাকে পড়া ও লেখা শিক্ষা দিতে বাইবেল ব্যবহার করতেন। তার পিতামাতা তাকে বিপুল পরিমাণ সাহিত্যের সাথে পরিচয় করিয়ে দেন, তন্মধ্যে রয়েছে রুশ লেখক কারামজিন, আলেক্সান্দ্‌র পুশকিন, ও দেরঝাভিন; গথিক কল্পকাহিনি যেমন অ্যান র‍্যাডক্লিফ; শিলার ও গ্যোটের প্রণয়ধর্মী কর্মসমূহ; সের্ভান্তিস ও ওয়াল্টার স্কটের বীরত্বপূর্ণ গাঁথা; এবং হোমারের মহাকাব্য। যদিও শিক্ষার ব্যাপারে তার পিতা কঠোর ছিলেন, তবে দস্তয়েভ্‌স্কি বলেন যে তার পিতামাতার রাতে তাকে গল্প পড়ে শুনানো তার চিন্তাশক্তি বৃদ্ধি করেছিল।